Akson

Akson utawa neurit ya iku serat utawa srabut serat kang ngolah kasil prosès (output) saka sèl saraf (neuron).Kamus Keséhatan-teges Akson(diundhuh 11 Dhésèmber 2012) Dawané akson manéka warna, saka sawatara milimèter nganti sawatara sèntimèter lan uga ana sing nyabang kanthi amba. Nalika momotan listrik nganti tekan pucuking akson, neurotransmiter wiwit digawé. Neurotransmiter iki ing wayah gilirané bisa ngaktifaké reseptor ing dendrit neuron ing sisihé, banjur nerusaké pesen. Pesen-pesen dhasar kang ditransmisikaké liwat akson ya iku prastawa listrik utawa kimia kang diarani potensial aksi. Sanadyan padatan akson kagandhèng karo dendrit, akson bisa uga kagandhèng karo awak sèl (soma) utawa karo akson liyané.

 Ciri-Ciri 
 Nduwèni bongkot akson ing perikarion kang diarani akson Hillock.Struktur Sèl Saraf(diundhuh 11 Dhésèmber 2012)
 Padatan luwih tipis utawa alus lan luwih dawa tinimbang dendrit ing neuron sing padha.
 Aksoplasmané ora ngandhut struktur apa-apa kang bisa migunani ing prosès sintesa protéin, kaya ta awak Nissl (rough endoplasmic reticulum), ribosom lan komplèks Golgi.
 Aksoplasma ngandhut neurofilament, mikrotubulus, lan mitokondria.
 Akson duwé mielin, saéngga katon putih ing kaanan kang seger. Slubung mielin dudu péranganing neuron, nanging péranganing slubung neuron. Yèn nganggo mikroskop sinar bisa katon serat saraf ana mieliné, mesthi ana akson. Yèn serat sarafé ora ana mieliné, serat mau bisa akson bisa uga dendrit.
 Bongkot akson nyabang kaya pang kang diarani telodendria lan ana gandhèngané karo perikarion, dendrit, utawa akson saka neuron liyané.
 Ing bongkot pang aksonal ngatonaké wangun kang aboh diarani boutons terminaux.

 Kagunan 
Akson ya iku serabut saraf kang dawa, nanging ora nyabang.Fungsi Jaringan saraf (diundhuh 11 Dhésèmber 2012) Kagunan saka akson ya iku ngeteraké utawa nerusaké impuls utawa rangsang saka awak sèl tumuju neuron sing liyané. Akson uga nerusaké rangsang saraf tumuju serat otot utawa sèl klanjer.

 Struktur 
Dawa akson manéka warna miturut ancas utawa kagunané.Sistem saraf (diundhuh 11 Dhésèmber 2012) Saben akson ngandhut aksoplasma kang dilapisi déning mémbran sèl (slaput tipis). Akson diglubeti déning neurilema (slubung Schwann). Padatan akson duwé getih kang ora ana mieliné kang diarani nodus Ranvier. Slubung mielin iki nduwé kagunan kanggo ngayomi utawa dadi isolator sarta nyepetaké mlakuné rangsang (impuls). Bongkot saka akson kang diarani terminal percabangan bakal ketemu karo bongkoté dendrit sèl neuron sing liyané.Struktur sèl neuron (diundhuh 11 Dhésèmber 2012) Ketemuné bongkot sèl neuron loro sing béda iki diarani sinapsis.

 Uga delengen 
 Dendrit

 Cathetan sikil 

Kategori:Biologi
Kategori:Sèl Saraf
Kategori:Sistem saraf